**Ministru kabineta noteikumu projekta**

**“Grozījumi Ministru kabineta 2015. gada 24. februāra noteikumos Nr. 106 “Noteikumi par speciālo ekonomisko zonu un brīvostu kapitālsabiedrību un pašvaldību pārskatu veidlapu paraugiem un to aizpildīšanas un iesniegšanas kārtību” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2015. gada 24. februāra noteikumos Nr. 106 “Noteikumi par speciālo ekonomisko zonu un brīvostu kapitālsabiedrību un pašvaldību pārskatu veidlapu paraugiem un to aizpildīšanas un iesniegšanas kārtību” (turpmāk – noteikumu projekts) izstrādāts, lai precizētu terminus Valsts ieņēmumu dienestam iesniedzamajos pārskatos par uzkrāto tiešo nodokļu atlaižu summu un uzkrāto ieguldījumu summu saistībā ar jauno atbalsta veidu Latgales un Rēzeknes speciālās ekonomiskās zonas kapitālsabiedrībām. Noteikumu projekts stāsies spēkā pēc tā publicēšanas oficiālajā laikrakstā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība**  |
| 1. | Pamatojums | Saeima 2020. gada 14. maijā pieņēma likumu “Grozījumi likumā “Par nodokļu piemērošanu brīvostās un speciālajās ekonomiskajās zonās”” (turpmāk – likums Nr. [380/Lp13](https://titania.saeima.lv/LIVS13/saeimalivs13.nsf/webSasaiste?OpenView&restricttocategory=380/Lp13))un likumu “Grozījumi Latgales speciālās ekonomiskās zonas likumā” (turpmāk – likums Nr. [379/Lp13](https://titania.saeima.lv/LIVS13/saeimalivs13.nsf/webSasaiste?OpenView&restricttocategory=380/Lp13)), kas paredz jaunu atbalstu Latgales un Rēzeknes speciālās ekonomiskās zonas (turpmāk – SEZ) kapitālsabiedrībām – pretendēt uz tiešo nodokļu atvieglojumiem par ieguldījumiem paredzamajās algu izmaksās jaunradītajās darba vietās. Vienlaikus likumā Nr. [380/Lp13](https://titania.saeima.lv/LIVS13/saeimalivs13.nsf/webSasaiste?OpenView&restricttocategory=380/Lp13) ir noteiktas izmaiņas attiecībā par likuma “Par nodokļu piemērošanu brīvostās un speciālajās ekonomiskajās zonās” 12. pantu “Informācijas sniegšana par tiešo nodokļu atlaižu piemērošanu”, kurā tiek precizēts Valsts ieņēmumu dienestam (turpmāk – VID) iesniedzamā pārskata par uzkrāto tiešo nodokļu atlaižu summu un uzkrāto ieguldījumu summu nosaukums. Iesniedzamā pārskata, veidlapu paraugus un to aizpildīšanas kārtību nosaka Ministru kabinets, tāpēc noteikumu projekts izstrādāts, pamatojoties uz jau noteikto deleģējumu likuma “Par nodokļu piemērošanu brīvostās un speciālajās ekonomiskajās zonās” 12. panta otrajā daļā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2015. gada 24. februāra noteikumos Nr. 106 “Noteikumi par speciālo ekonomisko zonu un brīvostu kapitālsabiedrību un pašvaldību pārskatu veidlapu paraugiem un to aizpildīšanas un iesniegšanas kārtību” tiek lietoti termini “uzkrātā ieguldījumu summa” un “līgums par ieguldījumu veikšanu” attiecībā uz atbalstu par ieguldījumiem. Savukārt likums Nr. [380/Lp13](https://titania.saeima.lv/LIVS13/saeimalivs13.nsf/webSasaiste?OpenView&restricttocategory=380/Lp13)un likums Nr. [379/Lp13](https://titania.saeima.lv/LIVS13/saeimalivs13.nsf/webSasaiste?OpenView&restricttocategory=380/Lp13) paredz jaunu terminu “paredzamās algu izmaksas”, “līgums par paredzamo algu veikšanu” un “uzkrātā attiecināmo izmaksu summa” ieviešanu. Attiecīgi nepieciešams izstrādāt noteikumu projektu, precizējot terminus atbilstoši jaunajam atbalsta veidam par ieguldījumiem algu izmaksās jaunradītajās darba vietās uz terminiem “uzkrātā attiecināmo izmaksu summa” un “līgums par paredzamo algu izmaksu veikšanu”. *Atsevišķa informācija par noteikumu projekta punktiem:* **Par noteikumu projekta 1. punktu:**Lai samazinātu noteikumu projekta punktu skaitu, noteikumu projekta 1. punktā vienkopus ir noteikts, ka visā noteikumu projekta tekstā un 1. pielikumā ir nepieciešams aizstāt vārdus “uzkrātā ieguldījumu summa” (attiecīgajā locījumā) ar vārdiem “uzkrātā attiecināmo izmaksu summa” (attiecīgajā locījumā) un aizstāt vārdus “uzkrātajiem ieguldījumiem” (attiecīgajā locījumā) ar vārdiem “uzkrātajai attiecināmo izmaksu summai” (attiecīgajā locījumā). Līdz šim likumā “Par nodokļu piemērošanu brīvostās un speciālajās ekonomiskajās zonās” tika lietots termins “uzkrātā ieguldījumu summa” attiecībā par ieguldījumiem, savukārt jaunais atbalsts nosaka lietot terminu “uzkrātā attiecināmo izmaksu summa”, kas nozīmē uzkrāto ieguldījumu un paredzamo algu izmaksu summu. Uzkrātā ieguldījumu summa attiecas uz visām zonas kapitālsabiedrībām vai licencētām kapitālsabiedrībām saskaņā ar noslēgtajiem līgumiem par ieguldījumu veikšanu, savukārt, uzkrātā paredzamo algu izmaksu summa attiecas tikai uz Latgales un Rēzeknes SEZ kapitālsabiedrībām saskaņā ar noslēgtajiem līgumiem par paredzamo algu izmaksu veikšanu.**Par noteikumu projekta 2. punktu:**Šajā noteikumu projekta punktā ir minēti skaidrojumi, kādā veidā jāaizpilda 1. pielikums. * 2.1. apakšpunktā ir precizēts, ka 1. pielikuma 1. rindā jānorāda uzkrātā attiecināmo izmaksu summa, izņemot uzkrātā attiecināmo izmaksu summa lielajiem ieguldījumu projektiem, tai skaitā jānorāda kapitālsabiedrības ieguldījumus un paredzamās algu izmaksas, kas veiktas, sākot ar gadu, kurā noslēgts līgums par ieguldījumu vai paredzamo algu izmaksu veikšanu ar zonas vai brīvostas pārvaldi (Ventspils brīvostas licencētai kapitālsabiedrībai – ar gadu, kad stājies spēkā likums “[Par nodokļu piemērošanu brīvostās un speciālajās ekonomiskajās zonās](https://likumi.lv/ta/id/33419-par-nodoklu-piemerosanu-brivostas-un-specialajas-ekonomiskajas-zonas)”), līdz taksācijas periodam (ieskaitot), par kuru tiek aprēķināti attiecīgie ieguldījumi un paredzamās algu izmaksas. 1.1. rindā jānorāda, cik no kopējās summas ir ieguldījumi saskaņā ar līgumiem par ieguldījumu veikšanu, kas noslēgti līdz 2014. gada 30. jūnijam un 1.2. rindā jānorāda, cik no kopējās summas ir ieguldījumi un paredzamās algu izmaksas saskaņā ar līgumiem par ieguldījumu vai paredzamo algu izmaksu veikšanu, kas noslēgti pēc 2014. gada 1. jūlija, kā arī norāda konkrētu projektu ietvaros veiktās ieguldījumu vai paredzamās algu izmaksu summas, norādot katru projektu (tā nosaukumu un ieguldījumu vai paredzamo algu izmaksu summu) atsevišķi.

*Skaidrojums:*Veikts papildinājums, ka 1. pielikuma 1. rindā pie uzkrātās attiecināmās izmaksu summas jānorāda ne tikai ieguldījumi, bet arī paredzamās algu izmaksas saskaņā ar noslēgtajiem līgumiem par ieguldījumu vai paredzamo algu izmaksu veikšanu. Atsevišķi ir izdalīta informācija, kas jānorāda 1.1. un 1.2. rindā. Līdz 2014. gada 30. jūnijam ir norādāmi tikai ieguldījumi, jo līdz minētajam laika periodam nav attiecināms jaunais atbalsta veids, bet pēc 2014. gada 1. jūlija – ieguldījumi un paredzamās algu izmaksas, jo attiecināms esošais atbalsta veids par ieguldījumiem pamatlīdzekļos (par materiālajiem un nemateriālajiem ieguldījumiem) un no likuma Nr. [380/Lp13](https://titania.saeima.lv/LIVS13/saeimalivs13.nsf/webSasaiste?OpenView&restricttocategory=380/Lp13)un likuma Nr. [379/Lp13](https://titania.saeima.lv/LIVS13/saeimalivs13.nsf/webSasaiste?OpenView&restricttocategory=380/Lp13) spēkā stāšanās brīža – jaunais atbalsta veids par ieguldījumiem algu izmaksās jaunradītajās darba vietās. * 2.2. apakšpunktā ir precizēts, nosakot, ka noteikumu 1. pielikuma 2.1., 2.2., 2.3., 2.4., 2.5. un 2.6. rindā norāda procentus no uzkrātās attiecināmo izmaksu summas, kādi piemērojami saskaņā ne tikai ar noslēgtajiem līgumiem par ieguldījumu veikšanu, bet arī noslēgtajiem līgumiem par paredzamo algu izmaksu veikšanu.

*Skaidrojums:*Uzkrāto attiecināmo izmaksu summu veido uzkrāto ieguldījumu un paredzamo algu izmaksu summa.* līdzīgi kā ir noteikts 2.1. apakšpunktā, arī 2.3. apakšpunktā attiecībā par lielajiem ieguldījumu projektiem 3.1. rindā jānorāda, cik no kopējās summas ir ieguldījumi saskaņā ar līgumiem par ieguldījumu veikšanu, kas noslēgti līdz 2014. gada 30. jūnijam un 3.2. rindā jānorāda, cik no kopējās summas ir ieguldījumi un paredzamās algu izmaksas saskaņā ar līgumiem par ieguldījumu vai paredzamo algu izmaksu veikšanu, kas noslēgti pēc 2014. gada 1. jūlija.

*Skaidrojums:*Jaunais atbalsts veids attiecināms arī uz lielajiem ieguldījumu projektiem. Par lielu ieguldījumu projektu ir uzskatāms projekts, kurš atbilst likuma “[Par nodokļu piemērošanu brīvostās un speciālajās ekonomiskajās zonās](https://likumi.lv/ta/id/33419-par-nodoklu-piemerosanu-brivostas-un-specialajas-ekonomiskajas-zonas)” [8.1 pantam](https://likumi.lv/ta/id/33419-par-nodoklu-piemerosanu-brivostas-un-specialajas-ekonomiskajas-zonas#p8.1).* līdzīgi kā ir noteikts 2.2. apakšpunktā, arī 2.4. apakšpunktā attiecībā par lielajiem ieguldījumu projektiem 4.1., 4.2., 4.3., 4.4., 4.5. un 4.6. rindā jānorāda procentus no uzkrātās attiecināmo izmaksu summas, kādi piemērojami saskaņā ar noslēgtajiem līgumiem par ieguldījumu vai paredzamo algu izmaksu veikšanu.

*Skaidrojums:* Uzkrāto attiecināmo izmaksu summu arī lielajiem ieguldījumu projektiem veido uzkrāto ieguldījumu un paredzamo algu izmaksu summa. Par lielu ieguldījumu projektu ir uzskatāms projekts, kurš atbilst likuma “[Par nodokļu piemērošanu brīvostās un speciālajās ekonomiskajās zonās](https://likumi.lv/ta/id/33419-par-nodoklu-piemerosanu-brivostas-un-specialajas-ekonomiskajas-zonas)” [8.1 pantam](https://likumi.lv/ta/id/33419-par-nodoklu-piemerosanu-brivostas-un-specialajas-ekonomiskajas-zonas#p8.1).**Par noteikumu projekta 3. punktu:**Šajā noteikumu projekta punktā ir precizēti termini 1. pielikumā, atbilstoši noteikumu projekta 1. un 2. punktam.  |
| 3. | Projekta izstrādē iesaistītās institūcijas un publiskās personas kapitālsabiedrības | VID. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | SEZ kapitālsabiedrības un licencētās kapitālsabiedrības.  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums administratīvo slogu nepalielinās SEZ kapitālsabiedrībām, licencētām kapitālsabiedrībām un VID. |
| 3. | Administratīvo izmaksu monetārs novērtējums | Projekts šo jomu neskar. |
| 4.  | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi publicēta VARAM tīmekļvietnē http://www.varam.gov.lv sadaļā „Sabiedrības līdzdalība” – „Normatīvo aktu projekti” – „[Normatīvo aktu projekti reģionālās politikas jomā](http://www.varam.gov.lv/lat/likumdosana/normativo_aktu_projekti/regionalas_politikas_joma/)”.Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par noteikumu projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē.  |
| 2. | Sabiedrības līdzdalība projekta izstrādē | Informācija par noteikumu projektu 2020.gada 3. jūnijā ir publicēta VARAM tīmekļvietnē sadaļā „Sabiedrības līdzdalība” – „ Normatīvo aktu projekti” – „[Normatīvo aktu projekti reģionālās politikas jomā](http://www.varam.gov.lv/lat/likumdosana/normativo_aktu_projekti/regionalas_politikas_joma/)” (adrese[[1]](#footnote-2)) un 2020. gada 4. jūnijā Ministru kabineta tīmekļvietnē sadaļā “Valsts kanceleja” – “Sabiedrības līdzdalība” (adrese[[2]](#footnote-3)). Viedokļu iesniegšanas termiņš – 2020. gada 18. jūnijs. |
| 3. | Sabiedrības līdzdalības rezultāti | Priekšlikumi vai iebildumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | SEZ kapitālsabiedrības un licencētās kapitālsabiedrības, VID. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts ir piemērojams un īstenojams esošo valsts budžeta līdzekļu ietvaros, un noteikumu projekta izpilde nav saistīta ar jaunu institūciju izveidi, esošo institūciju likvidēšanu vai reorganizāciju. |
| 3. | Cita informācija | Nav. |

Vides aizsardzības un

reģionālās attīstības ministrs J. Pūce

Kamoliņa 66016763

Maija.Kamolina@varam.gov.lv

1. <http://www.varam.gov.lv/lat/lidzd/pazinojumi_par_lidzdalibas_iesp/?doc=28658> [↑](#footnote-ref-2)
2. <https://www.mk.gov.lv/content/ministru-kabineta-diskusiju-dokumenti> [↑](#footnote-ref-3)